cyanic-selkie/wikianc huggingface dataset:
Stogastiese proses
Formele definisie
In die eenvoudigste moontlike geval ('diskrete tyd'), kom 'n stogastiese proses neer op 'n volgorde van ewekansige veranderlikes bekend as 'n tydreeks (vir byvoorbeeld, sien Markov-ketting). Nog 'n basiese tipe van 'n stogastiese proses is 'n willekeurige veld, waarvan die domein 'n gebied van spasie is, met ander woorde, 'n ewekansige funksie waarvan die argumente uit 'n reeks voortdurend veranderende waardes getrek word. Een benadering tot stogastiese prosesse behandel hulle as funksies van een of meer deterministiese argumente ('insette', in die meeste gevalle beskou as 'tyd') waarvan die waardes ('uitsette') willekeurig is veranderlikes: nie-bepalende (enkele) groothede wat sekere waarskynlikheidsverspreidings het. Ewekansige veranderlikes wat ooreenstem met verskeie tye (of punte, in die geval van ewekansige velde) kan heeltemal anders wees. Die hoofvereiste is dat hierdie verskillende ewekansige hoeveelhede almal dieselfde 'tipe' het. Alhoewel die ewekansige waardes van 'n stogastiese proses op verskillende tye onafhanklike ewekansige veranderlikes kan wees, toon hulle in mees algemeen beskoude situasies ingewikkelde statistiese korrelasies. <!-- Moet nog vertaal word Familiar examples of processes modeled as stochastic time series include stock market and exchange rate fluctuations, signals such as speech, audio and video, medical data such as a patient's EKG, EEG, blood pressure or temperature, and random movement such as Brownian motion or random walks. Examples of random fields include static images, random terrain (landscapes), or composition variations of an inhomogeneous material.
Definition
Given a probability space , a stochastic process (or random process) with state space X is a collection of X-valued random variables indexed by a set T ("time"). That is, a stochastic process F is a collection where each F_t is an X-valued random variable.
A modification G of the process F is a stochastic process on the same state space, with the same parameter set T such that
Finite-dimensional distributions
Let F be an X-valued stochastic process. For every finite subset, we may write , where k=\#T' and the restriction is a random variable taking values in X^{\#T'}. The distribution of this random variable is a probability measure on. Such random variables are called the finite-dimensional distributions of F.
Under suitable topological restrictions, a suitably "consistent" collection of finite-dimensional distributions can be used to define a stochastic process (see Kolmogorov extension in the next section).
Constructing stochastic processes
In the ordinary axiomatization of probability theory by means of measure theory, the problem is to construct a sigma-algebra of measurable subsets of the space of all functions, and then put a finite measure on it. For this purpose one traditionally uses a method called Kolmogorov extension.
There is at least one alternative axiomatization of probability theory by means of expectations on C-star algebras of random variables. In this case the method goes by the name of Gelfand-Naimark-Segal construction.
This is analogous to the two approaches to measure and integration, where one has the choice to construct measures of sets first and define integrals later, or construct integrals first and define set measures as integrals of characteristic functions.
The Kolmogorov extension
The Kolmogorov extension proceeds along the following lines: assuming that a probability measure on the space of all functions f: X \to Y exists, then it can be used to specify the probability distribution of finite-dimensional random variables. Now, from this n-dimensional probability distribution we can deduce an (n − 1)-dimensional marginal probability distribution for. There is an obvious compatibility condition, namely, that this marginal probability distribution be the same as the one derived from the full-blown stochastic process. When this condition is expressed in terms of probability densities, the result is called the Chapman-Kolmogorov equation.
The Kolmogorov extension theorem guarantees the existence of a stochastic process with a given family of finite-dimensional probability distributions satisfying the Chapman-Kolmogorov compatibility condition.
Separability, or what the Kolmogorov extension does not provide
Recall that, in the Kolmogorov axiomatization, measurable sets are the sets which have a probability or, in other words, the sets corresponding to yes/no questions that have a probabilistic answer.
The Kolmogorov extension starts by declaring to be measurable all sets of functions where finitely many coordinates are restricted to lie in measurable subsets of Y_n. In other words, if a yes/no question about f can be answered by looking at the values of at most finitely many coordinates, then it has a probabilistic answer.
In measure theory, if we have a countably infinite collection of measurable sets, then the union and intersection of all of them is a measurable set. For our purposes, this means that yes/no questions that depend on countably many coordinates have a probabilistic answer.
The good news is that the Kolmogorov extension makes it possible to construct stochastic processes with fairly arbitrary finite-dimensional distributions. Also, every question that one could ask about a sequence has a probabilistic answer when asked of a random sequence. The bad news is that certain questions about functions on a continuous domain don't have a probabilistic answer. One might hope that the questions that depend on uncountably many values of a function be of little interest, but the really bad news is that virtually all concepts of calculus are of this sort. For example: all require knowledge of uncountably many values of the function.
One solution to this problem is to require that the stochastic process be separable. In other words, that there be some countable set of coordinates \{f(x_i)\} whose values determine the whole random function f.
The Kolmogorov continuity theorem guarantees that processes that satisfy certain constraints on the moments of their increments are continuous.
The time
A notable special case is where the time is a discrete set, for example the nonnegative integers {0, 1, 2, 3, ...}. Another important special case is.
Stochastic processes may be defined in higher dimensions by attaching a multivariate random variable to each point in the index set, which is equivalent to using a multidimensional index set. Indeed a multivariate random variable can itself be viewed as a stochastic process with index set T = {1, ..., n}.
Examples
The paradigm continuous stochastic process is that of the Wiener process. In its original form the problem was concerned with a particle floating on a liquid surface, receiving "kicks" from the molecules of the liquid. The particle is then viewed as being subject to a random force which, since the molecules are very small and very close together, is treated as being continuous and, since the particle is constrained to the surface of the liquid by surface tension, is at each point in time a vector parallel to the surface. Thus the random force is described by a two component stochastic process; two real-valued random variables are associated to each point in the index set, time, (note that since the liquid is viewed as being homogeneous the force is independent of the spatial coordinates) with the domain of the two random variables being R, giving the x and y components of the force. A treatment of Brownian motion generally also includes the effect of viscosity, resulting in an equation of motion known as the Langevin equation.
If the index set of the process is N (the natural numbers), and the range is R (the real numbers), there are some natural questions to ask about the sample sequences of a process {Xi}i ∈ N, where a sample sequence is {X(ω)i}i ∈ N.
Similarly, if the index space I is a finite or infinite interval, we can ask about the sample paths {X(ω)t}t ∈ I
See also
-->
Joseph Morgan (akteur)
Joseph Morgan (gebore 16 Mei 1981) is 'n Engelse akteur, regisseur, en vervaardiger. Hy is bekend vir sy rolle in die rolprente Master and Commander: The Far Side of the World (2003), Alexander (2004), en Open Grave (2013), en in die televisiereeks The Originals (2013).
Toshio Takabayashi
Toshio Takabayashi (高林 敏夫) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Ouhout
Die Ouhout (Leucosidea sericea) is 'n boom wat in die oostelike gedeelte van Suid-Afrika voorkom, maar nie aan die kus nie. Die naam is afgelei van die hout van die boom wat stadig brand, soos ou verrotte hout. Die boom het kwasterige en verdraaide stamme.
Dit is inheems aan Zimbabwe en Suid-Afrika en kom in die Oos-Kaap, Vrystaat, Gauteng, KwaZulu-Natal, Limpopo, Mpumalanga en Noordwes voor. Op die SANBI-rooilys word dit as 'veilig' gelys.
Sneeubalaarde
duimnael|250px|’n Foto van die oppervlak van [[Antarktika.]]
Sneeubalaarde is ’n hipotese dat die aarde se oppervlak een of meer kere heeltemal of feitlik heeltemal met ys bedek was, meer as 650 miljoen jaar gelede. Dit is ’n onderwerp van debatvoering in die wetenskapwêreld.
Hipotese
Voorstanders van die hipotese meen dit is die beste verduideliking daarvoor dat afsettings wat gewoonlik met gletsers verbind word, op al die kontinente aangetref word, selfs in gebiede wat volgens paleogeografiese getuienis in dié tyd naby die ewenaar geleë was.
Teenstanders bevraagteken die implikasies van die getuienis en die geofisiese haalbaarheid van ’n oseaan wat met ys of half gesmelte ys bedek is. Hulle lê klem op hoe moeilik dit vir die aarde sou wees om uit so ’n toestand te ontsnap. Daar is steeds ’n paar onbeantwoorde vrae, soos of die aarde heeltemal met ys bedek was en of daar ’n dun strook om die ewenaar was waar oop (of seisoenale oop) water voorgekom het.
Die sneeubalaarde-episodes het vermoedelik plaasgevind voor die skielike "ontploffing" van veelsellige organismes tydens die Kambrium. Die mees onlangse episode kon ’n sneller gewees het vir die evolusie van meerselligheid. ’n Ander, veel vroeër en langer episode, die Paleoproterosoïese verysing wat 2,4 tot 2,1 miljard jaar gelede sou plaasgevind het, kon veroorsaak gewees het deur die eerste verskyning van suurstof in die atmosfeer, bekend as die Groot Suurstofkatastrofe.
Klas 34-500-diesellokomotief
Tussen 1974 en 1977 het die staatsbeheerde Suid-Afrikaanse Yster en Staalkorporasie (nou Kumba Iron Ore) vier-en-veertig General Electric tipe U26C diesel-elektriese lokomotiewe in diens geplaas op sy 1974-geboude Sishen-Saldanha ysterertslyn, en as swaar rangeerders by die Sishenmyn.
In 1977 is 'n verdere twee lokomotiewe vir die Douglas Colliery naby Witbank gebou. Nege en dertig van die Yskorlokomotiewe is ook in 1977 oorgeplaas na die Suid-Afrikaanse Spoorweë, waar hulle aanvanklik aangewys was as Klas 34-400 ex Iscor, maar later bekend staan as Klas 34-500.
Santiago Calatrava
Santiago Calatrava Valls (Gebore op 28 Julie 1951 in Benimàmet, Valencia, Spanje) is 'n internasionaal erkende en bekroonde Spaanse argitek en ingenieur met sy praktyk se hoofkantoor in Zürich, Switserland.
Calatrava is gebore in Valencia waar hy voorgraads by die Argitektuur Skool en Kunsskool studeer het. Na graduasie in 1975 het hy by die Switserse Federale Instituut van Tegnologie (ETH) in Zürich vir nagraadse studie in siviele ingenieurswese ingeskryf het. In 1981, nadat hy sy doktorale tesis, "On the Foldability of Space Frames" voltooi het, het hy sy argitektuur- en ingenieurspraktyk begin het. Hy word tans as een van die voorste ontwerpers ter wêreld beskou en het kantore in Zürich, Parys, New York Stad en elders.
Calatrava se loopbaan was aanvanklik grootliks toegewy aan brûe en spoorwegstasies waarmee hy die status van siviele ingenieurswese projekte tot nuwe hoogtes gevoer het. Sy elegante en waagmoedige Montjuic Kommunikasietoring in Barcelona, Spanje (1991) in die hartjie van die 1992 Olimpiese terrein was 'n keerpunt in sy loopbaan wat na 'n wye verskeidenheid opdragte gelei het. Die Quadracci Paviljoen (2001) van die Milwaukee Kunsmuseum was sy eerste groot gebou in die Verenigde State. Calatrava se toetrede tot toringgebouontwerp het 'n aanvang geneem met die innoverende 54 verdieping draaiende toringgebou, die Turning Torso (2005), in Malmö, Swede. Calatrava ontwerp tans die toekomstige stasie, die World Trade Center Transportation Hub op die terrein waar die Wêreldhandelssentrum te vore gestaan het in New York Stad.
Calatrava as beeldhouer
Calatrava is ook 'n produktiewe beeldhouer en skilder. Hy beweer dat die argitektuur al die kunsvorms kombineer. In 2005 het die ''Metropolitan Museum of Art in New York Stad 'n uitsalling van sy kuns genaamd "Santiago Calatrava: Sculpture Into Architecture" gehou. Uitstallings van sy werk het ook al in Duitsland, Engeland, Spanje, Italië en op ander plekke plaasgevind.
Kia Forte
Die Kia Forte is 'n kompakte motor wat sedert 2008 deur die Suid-Koreaanse vervaardiger Kia Motors gebou word.
Callyspongia glomerata
Callyspongia glomerata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1897 deur Whitelegge.
Alexander Vandegrift
Generaal Alexander Archer Vandegrift, USMC (13 Maart 1887 - 8 Mei 1973) was 'n vierster-generaal van die Amerikaanse Marinierskorps. Tydens die Tweede Wêreldoorlog het hy die 1ste Mariniers-afdeling aangevoer tot oorwinning in die eerste grondoffensief van die oorlog, die Slag van Guadalcanal. Vir sy optrede op 7 Augustus tot 9 Desember 1942 in die veldtog Salomo-eilande, ontvang hy die ere-medalje. Vandegrift het later gedien as die 18de kommandant van die Marinierskorps. Hy was ook die eerste vierster-generaal op aktiewe diens in die Marinierskorps.
Healdtown
Healdtown is 'n klein dorpie in die Oos-Kaap, Suid-Afrika. Die dorpie is 10 km noordoos van Fort Beaufort.
Geskiedenis
Die dorpie het ontstaan toe eerwaarde John Ayliff 'n Metodiste-sendingstasie vir die Fingostamlede in 1853 gestig het. Gedurende 1855 is 'n tegniese instituut deur sir George Grey bygevoeg. In 1867 is 'n teologiese kweekskool en opleidingskool vir onderwysers gestig met fondse geskenk grootliks deur James Heald vanaf die Wesleyaanse Metodiste-sendinggenootskap in Manchester. Uit dankbaarheid is die dorp na hom vernoem. Die eerste prinsipaal was eerw. W Impey. Wyle Nelson Mandela het sy matriek hier voltooi.
Carl Stockdale
Carl Stockdale (19 Februarie 1874 – 15 Maart 1953) was 'n Amerikaanse akteur. Hy was bekend vir sy rolle in die rolprente The Children Pay (1916), Oliver Twist (1916), The Americano (1916), en Monte Carlo Nights (1934).
Jinan
Jinan is die hoofstad van Shandongprovinsie, in die ooste van die Volksrepubliek China. Die stad het 'n bevolking van 6 036 500 mense in 2009 gehad, waarvan ongeveer 98% Han-Chinese is.
Richmond K. Turner
Admiraal Richmond Kelly Turner (27 Mei 1885 - 12 Februarie 1961), algemeen bekend as Admiraal Kelly Turner, het tydens die Tweede Wêreldoorlog in die Amerikaanse vloot gedien en is veral bekend daarvoor dat hy die Amfibiese Mag tydens die veldtog oor die Stille Oseaan beveel het.
Michelle Bauer
Michelle Bauer (gebore 1 Oktober 1958) is 'n Amerikaanse aktrise. Sy is bekend vir haar rolle in die rolprente Special Request (1984), Demonwarp (1988), Lady Avenger (1988), en Virgin High (1991).
Vrbasrivier
Die Vrbas (Serwiese Cyrilies: Врбас ) is 'n hoofrivier met 'n lengte van 250 km in die weste van Bosnië en Herzegowina, Sentraal-Europa. Dit is 'n regtersytak van die Savarivier. Die stad Banja Luka is op sy oewers geleë.
Naam
Die woord vrba beteken "wilgerboom" in Bosnies, Serwies en Kroaties, en 'n aantal treurwilgerbome versier die rivieroewers in Banja Luka.
Dit het sy naam verleen aan een van die provinsies (banovinas) van die Koninkryk Joego-Slawië, die Vrbas Banovina.
Aardrykskunde
Dit is 'n regtersytak van die rivier Sava. Die Vrbasrivier ontspring teen die suidelike helling van die Vranica-berg naby die stad Gornji Vakuf, op ongeveer 1 530 m bo seevlak. Dit dreineer die sentrale deel van die noordelike hange van die Dinariese Alpe. Dit mond uit in die Savarivier op ongeveer 90 m bo seevlak. Die totale lengte van die hoofwaterloop is ongeveer 250 km.
Die gemiddelde jaarlikse reënval is ongeveer 800 mm by die monding van die Vrbas aan die Savarivier en tot 1500 mm in die suidelike deel van die kom. Kenmerkende gemiddelde vloei is ongeveer 34,6 l/s/km2 Die maksimum reënval kom voor in die laat herfs- en wintermaande in die suidelike dele van die Vrbaskom, met minimum hoeveelhede in die somer, terwyl die noordelike dele van die kom die meeste reën ontvang gedurende die somermaande (Junie–Julie), met die maksimum in November en Desember.
Sytakke
Die belangrikste sytakke aan die regterkant is die Desna-rivier, die Ugar en die Vrbanja en links: Prusačka, Semešnica, die Pliva, die Crna Rijeka (Swartrivier) en die Suturlija-rivier, wat in die middelste deel van die opvanggebied geleë is.
Tahini
Tahini (ook bekend as tachina (uitspraak, "tagina") (Arabies) of techina (Hebreeus) ) is 'n puree wat van sesamsaad gemaak word. Dit word gewoonlik geëet saam met sjwarma en falafel. Hummus (kekerertjiepuree) en baba-ghanoush ('n soort slaai van geroosterde eiervrug) word gewoonlik ook saam met tahini genuttig. Tahini word gebruik as 'n smeer op brood en is ook 'n belangrike bestanddeel in halva, wat onder andere in Turkye gemaak word. Tahini word veral gebruik in geregte uit die Midde-Ooste (bv. in Israel, Libanon en Sirië).
Tahinipuree word voorberei deur 'n paar eetlepels sesampasta te meng met suurlemoensap, fyngedrukte knoffel en gekapte pietersielie. Dikwels word seesout ook tydens die voorbereiding bygevoeg. Die mengsel word dan geroer en water bygevoeg totdat die gewenste dikte bereik is. Soet paprika word soms ook daaroor gestrooi.
Callyspongia longissima
Callyspongia longissima is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1864 deur Duchassaing & Michelotti.
Aubrey Morris
Aubrey Morris (1 Junie 1926 – 15 Julie 2015) was 'n Engelse akteur. Hy was bekend vir sy rolle in die rolprente A Clockwork Orange (1971), The Wicker Man (1973), Lifeforce (1985), en My Girl 2 (1994).
Metuchen, New Jersey
Metuchen ( is 'n voorstedelike Borough wat in Middlesex County, New Jersey, Verenigde State geleë is. Dit is geleë 5 myl (8 kilometer) noordoos van New Brunswick, 19 myl (31 kilometer) suidwes van Newark, 26 myl (42 kilometer) suidwes van Jersey City, en 33 myl (53 kilometer) suidwes van Manhattan, wat alles deel vorm van die New York metropolitaanse area. Metuchen word omring deur Edison. Volgens die 2010 sensus van die Verenigde State was die borough se bevolking 13,574 siele, welke 'n verhoging van 734 (+5.7%) reflekteer van die 12,840 siele wat tydens die sensus van 2000 getel is, wat op sy beurt verhoog het met 36 (+0.3%) van die 12,804 siele wat tydens die sensus in 1990 getel is.
Metuchen is geïnkorporeer as 'n borough (kragtens 'n wet van die New Jersey-wetgewer op 20 Maart 1900) uit gedeeltes van Raritan Township (nou bekend as Edison).
Geskiedenis
duimnael|regs|350px|Uitsig van die treinstasie in 1911 Die vroegste inwoners van die gebied was groepe van die inheemse Lenape mense wat in die omgewing gewoon het. In 1646 was opperhoof Matouchin deel van 'n groep wat 1200 krygers ingesluit het.
Tot 1870 was die huidige Metuchen deel van Woodbridge Township. Omdat die setlaars in die westelike deel van die nedersetting so ver verwyderd was van die hoof-nedersetting van Woodbridge het hulle vroeg reeds 'n aparte identiteit ontwikkel. Die naam "Metuchen" het die eerste keer in 1688/1689 verskyn. Die naam is afgelei van die naam van 'n inheemse Amerikaanse opperhoof, bekend as Matouchin of Matochshegan. In 1701 is 'n toesighouer van paaie aangestel vir "Metuchen distrik". In 1705 is Main Street gelyklopend aangelê saam met die pad van Metuchen na Woodbridge.
Tussen 1717 en 1730 is 'n huis gebou vir vergaderings op weeksdae wat deur die predikant van die Woodbridge Presbiteriaanse Kerk gehou is. In 1756 het die Metuchen Presbiteriane daarin om hul eie gemeente te stig, wat getuig het van hul groeiende getal. In 1770 het die gemeentes saamgesmelt, met Metuchen wat 2/5 van die predikant se dienste ontvang het en Woodbridge wat 3/5 ontvang het; Teen 1772 het Metuchen genoegsaam gegroei om die helfte van sy tyd te regverdig. In 1793 het die twee kerke weer geskei.
In 1836 is die New Jersey treinspoor na New Brunswick voltooi. Die konstruksie van 'n stasie in Main Street het dit onvermydelik gemaak dat dit as die hoofstraat sou ontwikkel. 'n Sake afdeling het gou tussen Middlesex Avenue en die treinspoor verskyn, en handels- en diensondernemings het geleidelik 'n meer moderne aspek begin aanneem (die tipiese 18de-eeuse taverne is byvoorbeeld vervang deur die ewe tipiese 19de-eeuse hotel).
Die tweede helfte van die 19de eeu was 'n tydperk van maatskaplike, kulturele en godsdienstige diversifikasie in Metuchen. Tussen 1859 en 1866 is die Gereformeerde Kerk georganiseer, die eerste Katolieke mis gehou, en die St. Luke's Episcopal Church gestig. In 1870 is beide die Building and Loan Association en die biblioteek geopen, dieselfde jaar dat Raritan Township geïnkorporeer is. As die grootste dorp in die nuwe township, het Metuchen natuurlik die kommersiële en kulturele sentrum daarvan geword en aansienlike politieke beheer begin verkry.
In 1879 is die letterkundige- en debatsvereniging gestig en in 1883 die Village Improvement Society. Teen 1882 het Metuchen School 256 ingeskrewe leerlinge gehad en teen 1885 het die New Jersey Gazette 37 ondernemings gelys.
Die dekade van die 1890's was 'n tydperk van uitbreiding vir openbare dienste. In 1894 is 'n telegraafdiens begin en in 1897 is 'n telefoondiens begin deur die N.Y. and N.J Telephone Company. In dieselfde jaar het die Midland Water Company in werking getree en brandkrane begin voorsien vir "nuutgestigte" vrywilliger brandweerdienste. In 1899 is 'n nuwe straatbeligtingstelsel geïnstalleer. Omstreeks dieselfde tyd is 'n fietsry organisasie gestig, by name die Metuchen Wheelmen, wat hom beywer het vir verbeterde paaie. Verder het die handel in so 'n mate gegroei dat die New Brunswick Directory in 1899 91 ondernemings gelys het.
Metuchen het gedurende hierdie tyd 'n toeloop van kunstenaars, letterkundige figure en bekende intellektuele gehad, en sodoende die bynaam "the Brainy Boro" gekry. Een van die twee poskantore van die stad word Brainy Boro Station genoem.
Die nuwe eeu het begin met die inkorporasie van die borough, in 1900.
Op 19 November 1981 het Metuchen die setel van die pasgestigte Rooms-Katolieke bisdom van Metuchen geword. Die bisdom behels, met meer as 500 000 katolieke, Hunterdon County, Middlesex County, Somerset County en Warren County.
Noemenswaardige mense
Mense wat gebore is in Metuchen, of inwoners daarvan was, of andersins geassosieer word daarmee sluit in:
Hiroji Imamura
Hiroji Imamura (今村 博治) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Woudpapegaai
Die Woudpapegaai (Poicephalus robustus) is 'n endemiese en afnemende standvoël in Afrobergwoud binnelands van Port Elizabeth en Durban, asook te Magoebaskloof en Lekgalameetse in Limpopo. Die voël is skaars, daar is maar 500 - 1500 voëls oor; dus is die status bedreigd. Die voël is 30 – 35 cm lank en 270 - 320 g groot. In Engels staan die voël bekend as die Cape parrot.
Verdrag van Vereeniging
Die Verdrag van Vereeniging (beter bekend as die Vrede van Vereeniging) is die vredesverdrag wat op Saterdag 31 Mei 1902 geteken is tussen verteenwoordigers van die Boere en die Britte. Hierdie verdrag het die bloedigste oorlog ooit op Suid-Afrikaanse bodem, die Anglo-Boereoorlog, beëindig.
Inleidend
Nadat die Boeregeneraals besluit het dat die oorlog nie volgehou kon word nie, het hulle hul manskappe oorreed om die wapens neer te lê. Die eerste korrespondensie het op 4 Maart 1902 plaasgevind toe Lord Kitchener 'n aide-mémoire aan Schalk Willem Burger gestuur het waarin die Nederlandse minister van buitelandse sake die Boere aanraai om die wapens neer te lê en die stryd te beëindig.
Die Vredesluiting
"Broers, ons het besluit om tot die bittere einde te staan; laat ons soos manne erken dat daardie einde vir ons gekom het, in bitterder vorm gekom het as wat ons ooit gedink het. Vir ’n ieder van ons sou die dood ’n soeter en sagter einde gewees het as die stap waartoe ons nou sal moet oorgaan.  Maar ons buk voor Gods wil.  Die toekoms is duister; maar ons sal die moed, die hoop, die vertroue op God nie prysgee nie."
Dit was die woorde van genl. Jan Smuts aan sy mede-Boerestryders die middag van 30 Mei 1902. Hulle was byeen in die Tent van Samekoms op Vereeniging vir die aanvang van die vredesonderhandelinge wat ’n einde sou bring aan die Tweede Vryheidsoorlog, ook bekend as die Anglo-Boereoorlog. Hierdie stryd het reeds sedert 11 Oktober 1899 regoor Suid-Afrika posgevat. Volgens die vredesooreenkoms, waarvoor net "ja" of "nee" gestem moes word, sou die twee Boererepublieke hul onafhanklikheid inboet.
In Mei 1902 het sestig Boere-leiers met Britse verlof by Vereeniging vergader om oor vrede te besluit. Op 15 Mei tref die afgevaardigdes daar alles in gereedheid aan. Hulle is in twee ruim tente gehuisves, terwyl samesprekings in ’n groter tent in die middel van die terrein gevoer is.
Tydens die eerste vergadering is genl. C.F. Beyers tot voorsitter verkies en kry elke afgevaardigde die geleentheid om die toestand in sy kontrei te bespreek. Genl.Smuts wat pas teruggekeer het van Okiep het berig dat daar geen hoop op ’n algemene opstand in die Kaapkolonie was nie. Dit blyk ook dat net ’n paar generaals kans sien om die stryd voort te sit, onder andere genl. Christiaan de Wet van die Oranje-Vrystaat. Die toesprake is ernstig en boeiend. Elkeen praat uit die hart en skets die omstandighede in sy eie distrik.
Die volgende dag (16 Mei) word besin oor die moontlikheid om ’n deel van die land, waaronder die Witwatersrand, af te staan sodat die res van die volk in vryheid kon lewe. Die brandende vraag was: Sou die volk kon voortbestaan indien die leiers sou besluit om aan te hou veg? Hoewel die toekoms duister was, wou niemand onvoorwaardelik oorgee nie. Ná baie gesprekvoering is daar toe ’n kommissie van volksverteenwoordigers na Pretoria gestuur om oor voorwaardes van oorgawe te onderhandel.
Die voortbestaan van die volk het inderdaad die Boere-afgevaardigdes by Vereeniging in hul diepste wese aangegryp. Hul taal, hoe belangrik ook al, was maar ’n klein onderdeel van die reusagtige probleem wat hom in die ure van beslissing onontwykbaar opgedring het. Hoe kon die volk wat met soveel heldemoed so bitter swaar gestry, gely en geoffer het, gered word? Deur voort te veg totdat daar miskien geen volk meer oor is nie, of die wapen neer te lê en die bitter smaak van nederlaag, die demoralisering, die verlies van onafhanklikheid en politieke magteloosheid te aanvaar?
Dit was in die opweeg van hierdie geweldige alternatiewe dat die taalkwessie vir die eerste keer op 16 Mei 1902 in Kestell en Van Velden se notule van die konferensie vermeld word. Genl. Louis Botha was aan die woord. Hy het gepleit dat die hopeloos geworde stryd gewonne gegee moes word voordat die reeds so diep beproefde volk totaal geruïneer was. Laat hulle, terwyl die geleentheid nog daar is, die beste moontlike voorwaardes beding.
"Indien wij onze onafhankelijkheid niet kunnen behouden, laten wij dan trachten Verantwoordelijk Bestuur te krijgen … Laten wij ook trachten om de rechten van de Hollandsche taal, onze taal, te behouden. Gij weet, hoe lang het genomen heeft, voordat men in de Kaapkolonie de rechten dier taal eenigszins erkend kreeg. Zullen wij niet trachten, die rechten vastgesteld te krijgen, nu wij de kans ertoe hebben?"
Dat die Boere-onderhandelaars nie juis daarin geslaag het om die regte van hul taal vasgestel te kry nie, moes reeds vir die afgevaardigdes by Vereeniging duidelik gewees het. Naas Stoffberg en Kemp was dit egter slegs J.J. Naudé van die Pretoria-kommando en die 'losse kommando' onder genl. De la Rey, wat kommer daaroor uitgespreek het. Volgens Naudé was dit ’n vaste opdrag van sy burgers dat die regte van die Hollandse taal gewaarborg moes word; die taal "die van zoveel beteekenis is voor het volk en een kanaal is, waardoor het volk weer volk kan worden".
Op Maandag 19 Mei begin die onderhandelinge tussen genls. Louis Botha, Christiaan de Wet, Koos de la Rey, J.B.M. Hertzog en Jan Smuts aan die een kant, en Alfred Milner en genl. Horatio Herbert Kitchener aan die ander kant. Dit word ’n taai stryd en op 21 Mei stel Hertzog, Smuts, Kitchener en sy regsverteenwoordiger, Richard Solomon, ’n konsepvoorstel op om aan die Britse regering voor te lê. Op 28 Mei kom die finale vorm van Londen terug. Die voorstelle moet voor die einde van Mei in die geheel deur die Boere-afgevaardigdes aanvaar of verwerp word. As hulle dit sou verwerp, word die stryd voortgesit.
Op 29 Mei word die voorstelle in die Tent van Samekoms op Vereeniging bespreek. Pres. M.T. Steyn was ernstig siek en kon nie aan die samesprekings deelneem nie; gevolglik is genl. De Wet in sy plek as Vrystaatse president beëdig. By die aanvang van die bespreking stel genl. Koos de la Rey die vraag tree as vyfde spreker later die aand op: "Wat is geloof? – Here, u wil geskied, nie my wil om te oorwin nie. Ek moet myself vernietig onder Gods wil." De Wet pleit dat die stryd wat in die geloof begin is, ook in die geloof moet voortgaan. Beyers sê dat die voortbestaan van die volk in God se hande gelaat moet word, maar dat die posisie haglik geword het omdat ’n gees van moedeloosheid die mense beetgepak het. Nou loop hulle oor na die vyand, en teen daardie gees kan niemand stry nie.
Op 30 Mei weeg Hertzog die voor- en nadele van die besluit teen mekaar op en merk toe op: "As julle twyfel, gaan voort met wat julle wil doen!" Botha wat pleit vir ’n staking van vyandelikhede omdat dit in die belang van die volk sou wees, word hierin deur Smuts ondersteun.
Op Saterdag, 31 Mei 1902 vergader tien verteenwoordigers van die Boererepublieke by Melrose-Huis, Kitchener se hoofkwartier in Pretoria. Die Vredestraktaat word net ná 11 die aand onderteken.
Voorwaardes van die ooreenkoms
Die ooreenkoms het bepaal dat alle vyandighede gestaak word en dat alle Boeremagte hul wapens aan die Britte oorhandig, met die belofte van uiteindelike selfregering aan die Transvaal en die Oranje-Vrystaat as kolonies van die Britse Ryk. Die Boererepublieke het ingestem om onder die soewereiniteit van die Britse Kroon en die Britse regering te val op verskeie voorwaardes, waaronder:
Slotwoord
Die Britse regering het uiteindelik aan die twee kolonies selfregering toegestaan en die Unie van Suid-Afrika is op 31 Mei 1910 gestig. Die Unie het relatiewe onafhanklikheid verkry onder die Rykskonferensie van 1926 en die Statuut van Westminster van 1931. Op 31 Mei 1961 het die land 'n republiek geword en sodoende alle bande met die Britse regering gesny.
Alhoewel die verdrag die naam van Vereeniging (in Transvaal) dra, waar die vredesonderhandelinge plaasgevind het, is die dokumente in Melrose-Huis in Pretoria onderteken.
Britte
Namens die Verenigde Koninkryk:
Boere
Namens die regering van die Oranje-Vrystaat
Stemlys
Die stemlys waarop Boere-afgevaardigdes "vir" of "teen" moes stem is met 54 teen 6 aanvaar. Die stemlys was soos volg:
Paige O'Hara
Paige O'Hara (gebore 10 Mei 1956) is 'n Amerikaanse aktrise. Sy is bekend vir haar rolle in die rolprente Beauty and the Beast (1991) en Enchanted (2007).
Broderick Crawford
Broderick Crawford (9 Desember 1911 – 26 April 1986) was 'n Amerikaanse akteur en vervaardiger. Hy was bekend vir sy rolle in die rolprente Larceny, Inc. (1942), All the King's Men (1949), Born Yesterday (1950), en A Little Romance (1979).
Hussiete
Jan Hus
Die term Hussiete verwys na die Tsjeggiese teoloog en hervormer Jan Hus (omstreeks 1370-1415) wat felle kritiek op die Rooms-Katolieke Kerk van sy tyd gelewer het. So het hy beswaar aangeteken teen die kerk se rykdomme, die aflaathandel (waardeur gelowiges die vergewing van hul sondes teen betaling van 'n bepaalde bedrag kon koop) en die sedeloosheid van geestelikes. Die Bybel was vir Hus die enigste gesag in sake van geloof, en hy het konsekwent geweier om die onfeilbaarheid van die pous in sy amp te erken. Hierin het hy die voorbeeld van John Wyclif en die Waldense gevolg. Hus sou later ook invloed op die hervormer en grondlegger van die Evangelies-Lutherse Kerk, Martin Luther, by sy Duitse Bybelvertaling uitoefen.
Holland Smith
Holland McTyeire "Howlin' Mad" Smith, KCB (20 April 1882 - 12 Januarie 1967) was 'n generaal in die Amerikaanse Marinierskorps tydens die Tweede Wêreldoorlog. Hy word soms die 'vader' van moderne Amerikaanse amfibiese oorlogvoering genoem. Sy bynaam, "Howlin 'Mad" Smith, is in 1916 deur sy troepe in die Dominikaanse Republiek aan hom gegee.
Aan die vooraand van die Tweede Wêreldoorlog het generaal Smith uitgebreide opleiding van weermag-, vloot- en mariene-amfibieë gelei, wat 'n belangrike faktor was in die suksesvolle Amerikaanse landings in die Atlantiese Oseaan en die Stille Oseaan. Daarna het hy die Amerikaanse weermag- en Kanadese troepe op die Kiska- en Attu-landings help voorberei, en daarna die V Amfibiese Korps gelei in die aanvalle op die Gilbert-eilande, die Marshall-eilande, die eiland Saipan en Tinian in die Marianas.
Tydens die Marianas-operasie het hy, behalwe die V Amfibiesekorps, ook al die ekspedisietroepe beveel, ook diegene wat Guam herower het. Hy dien daarna as die eerste kommandant-generaal van Vloot Mariniersmag, Stille Oseaan, en was die aanvoerder van Task Force 56 (Expeditionary Troops) by Iwo Jima, wat al die stormtroepe in daardie geveg insluit.
Guy Stockwell
Guy Stockwell (16 November 1934 – 6 Februarie 2002) was 'n Amerikaanse akteur. Hy was bekend vir sy rolle in die rolprente The War Lord (1965), Beau Geste (1966), en Airport 1975 (1974), en in die televisiereeks Quantum Leap (1989).
Polokwane-wildreservaat
Die Polokwane-wildreservaat is 'n beskermde natuurgebied digby Polokwane, in die Limpopoprovinsie van Suid-Afrika.
Wildlewe
Wildspesies in die natuurreservaat sluit renosters, kameelperde en baie boksoorte in. Daar kom 21 soogdierspesies voor.
Elise Baughman
Elise Baughman is 'n Amerikaanse aktrise en skryfster. Sy is bekend vir haar rolle in die televisiereekse Dragon Ball GT: Doragon bôru jîtî (1996) en Kiddy Grade (2002).
Ingoesjeties
Dialekte
Ingoesjeties het nie dialekte nie buiten Galantsjozj, wat beskou word as ’n oorgang tussen Ingoesjeties en Tsjetsjnies.
Skryfstelsel
Ingoesjeties het aan die begin van die 20ste eeu ’n skryftaal geword. Die Arabiese alfabet is aanvanklik daarvoor gebruik. Ná die Russiese Rewolusie van 1917 is eers ’n Latynse alfabet en later ’n Cyrilliese alfabet gebruik.
Woestynkat
Die woestynkat of sandkat (Felis margarita) is ’n klein kat wat in die woestyne van Afrika en Asië voorkom. Hy word aangetref in droë gebiede wat selfs te warm is vir die Afrika-wildekat: die Sahara, die Arabiese Woestyn en die woestyne van Iran en Pakistan.
Beskrywing
Die woestynkat is ’n relatief klein, stewige dier met kort bene, ’n lang stert en groot, gepunte ore. Hulle wissel van 39 tot 57 cm in lengte, plus 23 tot 31 cm vir die stert, en weeg tussen 1,4 en 3,4 kg.
Die kleur van die pels is hoofsaaklik sandgeel met dowwe strepe wat soms skaars merkbaar is. Die ken en pens is wit. Om die bene en stert is swart ringe, en rooierige strepe loop van die ooghoeke oor die wange. In die winter kan die pels baie dik wees. Die oë is groot en ’n groen-geel kleur.
Anders as ander Asiatiese katte, het die woestynkat lang hare tussen sy tone wat hom makliker oor die warm sand laat loop.
Subspesies
Daar is ses subspesies van die Felis margarita:
F. m. thinobia word soms gereken as ’n aparte spesie.
Willie Aucamp
Willem Abraham Stephanus "Willie" Aucamp is 'n Suid-Afrikaanse politikus wat as 'n afgevaardigde van die Nasionale Raad van Provinsies dien. Hy verteenwoordig die Noord-Kaap. Aucamp is 'n lid van die Demokratiese Alliansie en die seun van die voormalige LP Cassie Aucamp.
Lewensloop
Aucamp is in Thabazimbi gebore en het aan Hoërskool Frikkie Meyer gematrikuleer.
Sy pa, Cassie Aucamp, is in die algemene verkiesing van 1999 tot die Nasionale Vergadering van Suid-Afrika verkies. Hy was die leier van die Afrikaner Eenheidsbeweging (AEB). Cassie het in 2003 die AEB verlaat om die Nasionale Aksie (NA) te vorm. Willie het by die NA aangesluit en was die party se provinsiale leier in Gauteng.
Die NA het al sy parlementêre verteenwoordiging in die 2004-verkiesing verloor en is spoedig ontbind. Willie het in Julie 2004 met die woordvoerder van die Nuwe Nasionale Party (NNP), Carol Johnson, getrou. Die egpaar het by die African National Congress (ANC) aangesluit. Aucamp se huwelik met Johnson was van korte duur, aangesien Johnson in September 2004 vir egskeiding gevra het, met verwysing na Aucamp se finansiële status en dat sy nie ingelig is oor sy kind wat buite die huwelik gebore is nie.
In Mei 2019 is Aucamp as 'n afgevaardigde van die Nasionale Raad van Provinsies aangewys. Hy verteenwoordig die Noord-Kaap.
Mill Hill
Mill Hill is 'n klein voorstad van Johannesburg, Suid-Afrika wat tussen Ferndale en Bryanston-Wes geleë is.
Ruben
Ruben of Re'uven (Hebreeus רְאוּבֵן) volgens Genesis, is die eerste (en oudste) seun van Jakob en Lea. Hy is die stamvader van die Israelitiese Stam van Ruben.
Naam
In die teks vanuit die Torah word twee verskillende naamverklarings omtrent die naam Ruben verstrek, waaruit die tekskenners vanuit onderskeie bronne, hetsy Jahwisties of Elohisties, vermeld. Die eerste verklaring wat deur die Tora aan die hand gedoen word, is dat die naam verwys na waar die HERE Lea se ellende raakgesien het, vanweë haar status as Jakob se mindergunstelingvrou. Dit dui daarop dat die naamverklaring van Ruben uit raa beonyi voortspruit, wat HY het my ellende aangesien beteken. Die tweede verklaring is dat die naam verwys na Lea se hoop om Jakob, deur die geboorte van Ruben, se liefde te wen. Dit behels dat die naam uit yeehabani afgelei is, wat hy sal my liefhê beteken.
Bybelse verwysings
Daar word kortliks in die Tora beskryf dat Ruben met Bilha, Ragel se diensmaagd, geslagsgemeenskap gehad het. Omrede sy vader met Bilha, as byvrou, dieselfde gehandel het, wat tot die geboorte van Ruben se halfbroers, Dan en Náftali, gelei het, word hierdie daad deur die klassieke rabbynse bronne as bloedskande beskou. Die Tora voer aan dat Ruben se gedrag Jakob so toornig laat ontvlam het dat hy Ruben se eersgeboortereg aan Josef oorgedra het. Die eersgeboortereg, volgens die klassieke rabbynse bronne, het die reg vir die afstammelinge (die Stam van Ruben) gegee om oor die ander stamme te heers (dit is aan Juda oorgedra) sowel as priesterskap (dit is aan Levi oorgedra). Sommige van hierdie bronne voer egter aan dat Ruben nie werklik geslagsgemeenskap met Bilha gehad het nie, maar eenvoudig sy moeder, Lea, verdedig het, ten koste van Bilha, wat sodoende Jakob ontstoke gelaat het. Daar is in hierdie bronne opgeteken dat, ná die dood van Ragel (Jakob se gunstelingvrou), Jakob ’n poging aangewend het om Bilha se bed nader aan syne te skuif, wat Ruben weer weggeskuif het. Ruben het, volgens die klassieke rabbynse geskrifte, onmiddellik berou oor sy dade in verband met Bilha getoon, en was dus die eerste boetvaardige. Aanvanklik, volgens hierdie bronne, was Ruben berouhebbend deur in die geheim te oorpeins en hom van vleis en wyn te weerhou. Toe Juda oor die Tamar-saak gebieg het, het Ruben met sý daad vorendag gekom, sodat sy broers nie vir hul optredes gestraf sou word nie. Die klassieke bronne vermeld ook dat die HERE vir Ruben, ter beloning van sy vrywillige boetedoening en bekentenis, Hosea as ’n afstammeling gegee het, en vir Ruben ook ’n beloning in die toekomstige wêreld gegee het.
Hoewel Ruben deel van die sameswering teen Josef was, het hy die ander broers oorreed om Josef nie om die lewe te bring nie, Josef probeer red, en later tot die gevolgtrekking gekom dat die verknorsing waarin hy en sy ander broers in Egipte beland het, hul verdiende loon was. Volgens klassieke rabbynse letterkunde word Ruben uitgebeeld as iemand met ’n sterk verantwoordelikheidsin oor sy broers (omrede hy die oudste is) en wat kwaad geword het toe hy ontdek dat Josef soek geraak het, omrede sy broers Josef aan Ismaeliete verkoop het (Jahwistiese weergawe ) of toe Josef deur Midianiete gevind en weggevoer is (Elohistiese weergawe ).
Volgens die rabbynse letterkunde was die eerste toevlugstede in die Stam van Ruben se grondgebied geleë, omrede Ruben (as enkeling) probeer het om Josef uit die hand van sy broers te red. Klassieke rabbynse bronne getuig dat Ruben op die 9de dag van Kislef gebore is, en op ’n ouderdom van 125 heengegaan het. Die midrastiese Boek van Jasher omskryf Ruben se begrafnis as volg: hy is in ’n doodskis neergelê, waarna hy later na Israel teruggeneem en daar ter aarde bestel is.
Veronderstellings
Sommige Bybelkenners voer ewenwel aan dat Ruben as Stamvader as ’n ‘‘postdiksie’’ gereken moet word; as ’n naamgeër-beeldspraak wat ’n oorsaakleer verskaf hoe die stam met al die ander stamme van die Israelitiese bondgenootskap mee verband hou. Met Lea as stammoeder, bedink Bybelkenners dat die teksskrywers geglo het dat die Stam van Ruben deel was van die oorspronklike Israelitiese bondgenootskap, ewenwel ’n antieke Minaeaanse inskrywing na ’n Arabiese stam genaamd r-b-n (klinkers weggelaat) verwys.
Kunishige Kamamoto
Kunishige Kamamoto (釜本 邦茂) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Savannepapegaai
Die savannepapegaai (Poicephalus fuscicollis) is 'n gelokaliseerde, algemene standvoël en nomade in rivierwoud en breëblaarboomveld met groot hoë bome. Die voël is 32 – 36 cm lank en 310 – 340 g groot en is effens groter as die Woudpapegaai hoewel party kenners nie die Savannepapegaai as 'n aparte spesie sien nie. In Engels staan die voël bekend as die Grey-headed Parrot.
Lyrica Okano
Lyrica Okano (gebore 9 November 1994) is 'n Amerikaanse aktrise en vervaardiger. Sy is bekend vir haar rolle in die rolprente Ikenhisu: To Kill with One Blow (2009) en Pimp, en in die televisiereeks Runaways (2017).
Willem Faber
Willem Frederik Faber (gebore 15 Februarie 1968) is 'n Suid-Afrikaanse sakeman en politikus wat sedert Mei 2019 as 'n lid van die Nasionale Vergadering van Suid-Afrika dien. Hy was 'n afgevaardigde van die Nasionale Raad van Provinsies tussen Mei 2009 en Mei 2019. Faber is 'n lid van die Demokratiese Alliansie (DA).
Loopbaan
Faber het by die Demokratiese Alliansie aangesluit en was vir sewe jaar lank 'n raadslid van die Sol Plaatje Plaaslike Munisipaliteit. Die munsipaliteit is in en rondom Kimberley, die Noord-Kaapse hoofstad, gesentreer.
Van 2004 tot 2009 het Faber vir die maatskappy Protech gewerk. In Mei 2009 is hy as 'n afgevaardigde van die Nasionale Raad van Provinsies aangewys. Sy kiesafdeling was die Noord-Kaap. Hy is in 2014 tot 'n tweede termyn herkies.
Faber is in Mei 2019 tot die laerhuis, die Nasionale Vergadering, verkies nadat hy tweede op die DA se nasionale lys geplaas is. Hy is as 'n sweep in die wetgewer verkies. Vanaf Junie 2019 dien hy as 'n plaasvervangende lid van die portefeuljekomitee vir sport, kuns en kultuur.
Persoonlike lewe
Faber is woonagtig te Warrenton in die Noord-Kaap.
Callyspongia manus
Callyspongia manus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Callyspongia en tot die familie Callyspongiidae. Die wetenskaplike naam van die spesie is die eerste keer geldig gepubliseer in 1887 deur Lendenfeld.
Valke
Die Valke is 'n rugbyspan in Kemptonpark, Suid-Afrika. Hulle was vroeër bekend as Oos-Transvaal en staan in volksmond ook bekend as die Skarlakenrooies.
Die Valke Rugbyunie is oorspronklik in 1947 gestig as die Oos-Transvaalse Rugbyvoetbalunie. Na die 1995-wêreldbeker het rugby in Suid-Afrika ’n professionele sport geword. ’n Besluit is geneem dat daar minder provinsiale unies sou wees en gevolglik het die Oos-Transvaalse Rugbyvoetbalunie met die Vaaldriehoek Rugbyunie saamgesmelt om in 1998 die Valke Rugbyunie te vorm.
Die Valke se tuisveld is die Barnardstadion. Hulle neem aan die Curriebekerkompetisie deel. Die voedingsbron vir hulle spelers is die Oos-Rand en die Vaaldriehoek.
Springbokspelers
Die Valkespelers wat ook vir die Springbokke uitgedraf het is in alfabetiese volgorde:
Goue Leeus
Die Goue Leeus is 'n rugbyspan in Johannesburg, Suid-Afrika. Hulle verteenwoordig ook 'n groot deel van die Gauteng-area, uitsluitend Pretoria (tuiste van die Blou Bulle), en die Oos-Rand (tuiste van die Valke).
Die span se naam was oorspronklik Transvaal, maar die naam is verander na die Leeus in 1993 en die Goue Leeus in 1998. Vir borgskapdoeleindes staan die span as die Xerox Lions bekend.
Die Leeus se tuisveld is die Ellispark-stadion. Hulle neem aan die Curriebeker-kompetisie deel, en hul nouverwante franchise, die Lions, neem internasionaal aan die Verenigde Rugbykampioenskapsreeks deel.